“Návrh”

Vláda Slovenskej republiky

v y d á v a
podľa § 10 ods. 1 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon")
r o z h o d n u t i e  č. ..........
o privatizácii podniku

Obchodné meno:	Skúšobný ústav dopravnej a stavebnej techniky, Žilina, š.p.
Sídlo:	ul. Republiky 13
	Žilina
	011 23
IČO:	00 500 631

Na realizáciu sa určuje privatizačný projekt vedený v evidencii Ministerstva pre správu          a privatizáciu národného majetku Slovenskej republiky pod číslom 2279 (ďalej len "určený privatizačný projekt").
Rozhodnutie sa týka majetku podniku Skúšobný ústav dopravnej a stavebnej techniky, Žilina, š.p., ul. Republiky 13, 011 23 Žilina, vymedzeného výstupným formulárom F.1(A)/1 určeného privatizačného projektu.

1.	Spôsob privatizácie:
	Priamy predaj.

2.	Účtovná hodnota majetku podniku k 31. 12. 2000:
	17 009 tis. Sk
	(slovom: sedemnásťmiliónovdeväťtisíc slovenských korún)

3.	Spôsob výberu kupujúceho:
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4. Kupujúci :   
Obchodné meno:	SÚDST, s. r. o.
Sídlo:	Republiky 13
	Žilina
	010 01
IČO:	36 392 405

5. Kúpna cena : 5 000 000.- Sk
(slovom: päťmiliónov slovenských korún) 

6. Platobné podmienky a ich zabezpečenie:
Kúpnu cenu vo výške 5 000 000,- Sk zaplatí kupujúci na účet predávajúceho v termíne do 30 dní od účinnosti zmluvy o predaji časti organizácie jednou splátkou. 
Úhrada kúpnej ceny je zabezpečená  nasledovnými dokladmi:
1.	Dodatkom k Zmluve o vkladovom účte uzavretej medzi Všeobecnou úverovou bankou, a.s., Mlynské nivy 1, 829 90 Bratislava, IČO: 31320155 a majiteľom účtu SÚDST, s.r.o., ul. Republiky 13, 011 23 Žilina, zastúpeným Ing. Mariánom Štúňom – konateľom, IČO: 36 392 405. Týmto dodatkom sa obmedzuje právo majiteľa účtu disponovať s vkladom na vkladovom účte č.: 1648949651/0200 v sume 1.500.000,- v mene SK slovom jedenmiliónpäťstotisíc odo dňa 9. 8. 2002 až do dňa:
a)	úplného splatenia všetkých záväzkov majiteľa účtu (resp. tretej osoby), ak záväzok vznikol na základe žiadosti o vinkuláciu Ing. Mariána Štúňa konateľa firmy SÚDST, s.r.o., ul. Republiky 13, 011 23 Žilina, IČO: 36 392 405, v prospech FNM SR,
b)	kedy bude banke doručený hodnoverný písomný súhlas tretej osoby s výplatou vkladu na vkladovom účte, ak sa týmto vkladom zaručuje záväzok voči inému právnemu subjektu (tretej osobe). Zrušenie vinkulácie možné len so súhlasom FNM SR, v prospech ktorého bola zriadená.
2.	Zmluvou o uzavretí budúcej zmluvy čís. 1/2002, uzavretou medzi Všeobecnou úverovou bankou, a.s., Mlynské nivy 1, 829 90 Bratislava, IČO: 31 320 155, zapísanou v Obchodnom registri Okresného súdu Bratislava I, oddiel: Sa, vložka č.: 341/B (banka) a SÚDST, s.r.o., Republiky 13, 010 01 Žilina, IČO: 36 392 405, DIČ: 36 392 405/694 (klient), zo dňa 7. 8. 2002. Predmetom zmluvy je záväzok zmluvných strán uzavrieť zmluvu o úvere na poskytnutie strednodobého úveru vo výške 3 500 000,- Sk na úhradu kúpnej ceny majetku podniku Skúšobný ústav dopravnej a stavebnej techniky, Žilina, š.p. IČO: 00 500 631.

7. Ďalšie podmienky predaja:
7.1.	Fond národného majetku Slovenskej republiky v zmluve o predaji podniku zaviaže kupujúceho zabezpečiť, aby privatizovaný subjekt spĺňal podmienky:
a)	notifikovaného orgánu;
b)	akreditácie na nariadenia vlády SR, ktoré sa dotýkajú predmetu jeho činnosti a autorizácie podľa zákona č. 264/1999 Z. z., (t. j. NV č. 391/1999 Z. z., 392/1999 Z. z., 393/1999 Z. z., 400/1999 Z. z., 219/2001 Z. z., 474/2001 Z. z., 29/2001 Z. z.). Tieto podmienky by mali byť udržiavané po dobu najmenej 10 rokov;
c)	účasť na normotvornej činnosti v oblasti právnych noriem a slovenských technických noriem, ako aj zastúpenie v medzinárodných organizáciách najmenej na úrovni ku dňu prevodu privatizovaného majetku po dobu 3 rokov;
d)	udržanie zamestnanosti na úrovni stavu ku dňu prevodu po dobu 5 rokov.
7.2.	Fond národného majetku Slovenskej republiky v zmluve o predaji podniku zaviaže kupujúceho investovať do rozvoja nadobudnutého majetku podniku Skúšobný ústav dopravnej a stavebnej techniky, Žilina, š.p. v priebehu piatich rokov finančné prostriedky v objeme minimálne 9 miliónov Sk podľa nasledovného časového harmonogramu:
a)	v prvom roku minimálne 1,5 milióna Sk;
b)	v druhom roku minimálne 1,5 milióna Sk;
c)	v treťom roku minimálne 1,5 milióna Sk;
d)	v štvrtom roku minimálne 2,25 milióna Sk;
e)	v piatom roku minimálne 2,25 milióna Sk.
7.3.	Fond národného majetku Slovenskej republiky v zmluve upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Úrad pre normalizáciu, metrológiu a skúšobníctvo Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:  Ing. Mária Machová, CSc.
	ministerka pre správu a privatizáciu
	národného majetku Slovenskej republiky

                                                                    ....................................................
	           (podpis a pečiatka)